ddrg/super_eurlex huggingface dataset:
Úradný vestník L 331 , 23/12/1999 S. 0059 - 0061



Nariadenie Komisie (ES) č. 2762/1999 z 22. decembra 1999, ktoré upravuje maximálny ročný rybársky výlov v určitých rybolovných oblastiach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2027/95 z 15. júna 1995 ustanovujúcim systém pre riadenie rybárskeho výlovu týkajúceho sa určitých oblastí a zdrojov rybolovu Spoločenstva [1], zmenené a doplnené nariadením (ES) č. 149/1999 [2], najmä na druhú zarážku jeho článku 4, (1) keďže druhá zarážka článku 4 nariadenia (ES) č. 2027/95 ustanovuje, že Komisia na žiadosť členského štátu prijme potrebné opatrenia, aby príslušný členský štát mohol uloviť svoje kvóty v súlade s tretím pododsekom článku 6 ods. 2 nariadenia Rady (ES) č. 685/95 z 27. marca 1995 o riadení rybárskeho výlovu, týkajúceho sa určitých oblastí a zdrojov rybolovu Spoločenstva [3]; (2) keďže Španielsko požiadalo Komisiu o úpravu maximálneho ročného rybárskeho výlovu prideleného jeho lodiam, prevodom časti výlovu z oblasti statického náradia na vlečné náradie v prípade rybolovu zameraného na druhy žijúce na morskom dne, aby lode plávajúce pod španielskou vlajkou mohli úplne využiť ročné pridelené kvóty v zmysle predpisov Spoločenstva; (3) keďže tento prevod rybárskeho výlovu vyžaduje len jednoduchú úpravu, ktorá nemení existujúcu rovnováhu a umožňuje prispôsobiť pôvodne pridelené úrovne výlovu aktuálnej situácii flotily a diverzifikovať rybársku činnosť tak, aby zahŕňala aj ostatné druhy žijúce na morskom dne; (4) keďže toto nariadenie musí nadobudnúť platnosť okamžite, aby Španielsko mohlo lepšie využiť svoje kvóty; (5) keďže opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Maximálny ročný rybársky výlov pre Španielske kráľovstvo, pokiaľ ide o lov druhov žijúcich na morskom dne pomocou vlečného resp. pasívneho náradia, uvedeného v prílohe k nariadeniu (ES) č. 2027/95, sa mení a dopĺňa tak, ako je určené v prílohe k tomuto nariadeniu. Článok 2 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1999 Za Komisiu Franz Fischler člen Komisie [1] Ú. v. ES L 199, 24. 8. 1995, s. 1. [2] Ú. v. ES L 18, 23. 1. 1999, s. 3. [3] Ú. v. ES L 71, 31. 3. 1995, s. 5. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Úradný vestník L 023 , 28/01/2000 S. 0004 - 0004



Nariadenie Rady (EHS) č. 191/2000 z 24. januára 2000, ktorým sa mení a dopĺňa nariadenie (EHS) č. 1696/71 o spoločnej organizácii trhu s chmeľom RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články,36 a 37, so zreteľom na návrh Komisie, so zreteľom na stanovisko Európskeho parlamentu [1], keďže: (1) systém pomoci pre zriaďovanie odbytových organizácií výrobcov sa už neuplatňuje v členských štátoch produkujúcich chmeľ, s výnimkou Rakúskej republiky, ktorá je oprávnená uplatňovať tento systém do 31. decembra 1999 podľa Aktu o pristúpení z roku 1994; preto z dôvodu jednoznačnosti by sa články 8 a 10 a článok 17 (2) nariadenia (EHS) č. 1696/71 [2] mali zrušiť od 1. januára 2000; (2) Rada stanovila pre producentov paušálnu pomoc 480 EUR na hektár ročne na obdobie piatich rokov od zberu v roku 1996 až do zberu v roku 2000 vrátane; z tohoto dôvodu už nie je ďalej potrebné, aby Komisia každoročne predkladala Rade správu o situácii týkajúcej sa produkcie a marketingu chmeľu, pretože článok 18 nariadenia (EHS) č. 1696/71 ustanovuje predloženie súhrnnej správy po uplynutí piatich rokov kedy Rada bude musieť rozhodnúť o čiastke pomoci na obdobie začínajúce zberom v roku 2001; článok 11 uvedeného nariadenia sa môže z tohto dôvodu vypustiť a článok 12 tohoto nariadenia sa musí upraviť tak, aby zohľadňoval toto vypustenie, PRIJALA TOTO NARIADENIE: Článok 1 Nariadenie (EHS) č. 1696/71 sa týmto mení a dopĺňa takto: 1. Články 8, 10, 11 a článok 17(2) sa vypúšťajú; 2. Článok 12 (6) sa nahrádza takto: "6. Ak zo situácie na trhu vyplýva, že existuje riziko vytvorenia štrukturálnych prebytkov alebo poruchy štruktúry dodávok na trh spoločenstva s chmeľom, Rada konajúc na návrh Komisie v súlade s postupom uvedeným v článku 37(2) Zmluvy môže upraviť čiastku pomoci stanovenej v odseku 5 buď: a) poskytnutím pomoci výhradne na časť zaregistrovanej plochy, na ktorej sa v príslušnom roku pestuje chmeľ, ak vznikne potreba upraví sa čiastka pomoci; alebo b) prehlásiť za neoprávnené pre poskytnutie pomoci tie plochy chmeľníc, ktoré sú v prvom a/alebo druhom roku svojej produkcie." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. januára 2000 Za Radu predseda L. Capoulas Santos [1] Stanovisko dodané 17. decembra 1999 (ešte neuverejnené v úradnom vestníku). [2] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 1257/99 (Ú. v. ES L 160, 26.6.1999, s. 80). --------------------------------------------------
Úradný vestník L 045 , 17/02/2000 S. 0021 - 0022



Nariadenie Komisie (ES) č. 354/2000 zo 16. februára 2000, ktorým sa mení a dopĺňa nariadenie (ES) č. 1547/1999 pokiaľ ide o kontrolné postupy, ktoré sa majú uplatňovať na zásielky určitých druhov odpadu do Číny (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva [1], naposledy zmenené a doplnené rozhodnutím Komisie 99/816/ES [2], a najmä jej článok 17 ods. 3, keďže: (1) Čína dňa 7. decembra 1999 oficiálne požiadala o povolenie dovozu určitého odpadu uvedeného v prílohe II k nariadeniu (EHS) č. 259/93 bez akýchkoľvek kontrolných postupov, namiesto uplatňovania kontrolného postupu uplatniteľného na odpad uvedený v prílohe IV tohto nariadenia. (2) Táto oficiálna žiadosť bola dňa 13. decembra 1999, v súlade s článkom 17 ods. 3 nariadenia (EHS) č. 259/93, oznámená výboru ustanovenému podľa článku 18 smernice Rady 75/442/EHS z 15. júla 1975 o odpadoch [3], naposledy zmenenej a doplnenej rozhodnutím Komisie 96/350/ES [4]. (3) V záujme zohľadnenia novej situácie Číny, by sa podľa toho malo zmeniť a doplniť aj nariadenie Komisie (ES) č. 1547/1999 z 12. júla 1999 určujúce kontrolné postupy podľa nariadenia Rady (EHS) č. 259/93, ktoré sa majú uplatňovať pri zásielkach určitých druhov odpadov do určitých štátov, na ktoré sa nevzťahuje rozhodnutie OECD C(92)39 v konečnom znení [5], zmenené a doplnené nariadením (ES) č. 334/2000 [6], PRIJALA TOTO NARIADENIE: Článok 1 Príloha D k nariadeniu (ES) č. 1547/1999 sa mení a dopĺňa pridaním týchto druhov odpadu do kapitoly "ČÍNA": 1. Všetky druhy obsiahnuté v sekcii GH (Tuhé odpady z plastov). 2. V sekcii GJ (Textilný odpad): GJ 110 | 5505 | Odpad z chemických vlákien (vrátane výčeskov, odpadu z priadze a mykanej priadze); | GJ 111 | 550510 | zo syntetických vlákien | GJ 112 | 550520 | z umelých vlákien | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. februára 2000 Za Komisiu Pascal Lamy člen Komisie [1] Ú. v. ES L 30, 6.2.1993, s. 1. [2] Ú. v. ES L 316, 10.12.1999, s. 45. [3] Ú. v. ES L 194, 25.7.1975, s. 39. [4] Ú. v. ES L 135, 6.6.1996, s. 32. [5] Ú. v. ES L 185, 17.7.1999, s. 1. [6] Ú. v. ES L 41, 15.2.2000, s. 8. --------------------------------------------------
Úradný vestník L 067 , 15/03/2000 S. 0014 - 0015



Nariadenie Komisie (ES) č. 549/2000 zo 14. marca 2000, ktorým sa určujú intervenčné centrá pre ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3072/95 z 22. decembra 1995 o spoločnej organizácii obchodu s ryžou [1], naposledy zmenené a doplnené nariadením (ES) č. 2072/98 [2], najmä na jeho článok 8 písm. a), keďže: (1) Nariadenie Komisie (EHS) č. 2047/84 [3] určuje intervenčné centrá pre ryžu iné ako Vercelli. Toto nariadenie bolo zmenené a doplnené niekoľkokrát, naposledy nariadením (ES) č. 695/98 [4]. Z dôvodu prehľadnosti by sa malo v celosti nahradiť. (2) Zoznam intervenčných centier v Španielsku a Grécku by sa mal zmeniť a doplniť podľa konzultácií s príslušnými členskými štátmi. (3) Tieto opatrenia by mali vstúpiť do platnosti od začiatku obdobia uplatňovania intervenčných dojednaní. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Intervenčné centrá uvedené v článku 3 ods. 3 nariadenia (ES) č. 3072/95 sú zaznamenané v prílohe. Článok 2 Nariadenie (EHS) č. 2047/84 sa týmto ruší. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. apríla 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. marca 2000 Za Komisiu Franz Fischler člen Komisie [1] Ú. v. ES L 329, 30.12.1995, s. 18. [2] Ú. v. ES L 265, 30.9.1998, s. 4. [3] Ú. v. ES L 190, 18.7.1984, s. 5. [4] Ú. v. ES L 96, 28.3.1998, s. 20. -------------------------------------------------- PRÍLOHA 1. ŠPANIELSKO Región | Intervenčné centrum | Aragon | Ejea de los Caballeros Grañén | Catalonia | Aldea-Tortosa | Valencia | Albal-Silla Sueca Cullera | Murcia | Calasparra | Extremadura | Don Benito Montijo Madrigalejo | Andalusia | Coria del Rio Las Cabezas de San Juan La Puebla del Rio Los Palacios Vejer de la Frontera | Navarre | Tudela | 2. FRANCÚZSKO Depártment | Intervenčné centrum | Bouches-du-Rhône | Arles Port-du-Saint-du Rhône | Gard | Beaucaire Saint-Gilles | Guiana | Mana (Saint-Laurent-du-Maroni) | 3. GRÉCKO Región | Intervenčné centrum | Central Greece | Volos Lamia Messolongi Elassona | Macedonia | Skotousa Drimos Plati Provatas Pirgos Thessaloniki Serres Giannitsa | Peloponnese | Messini | 4. TALIANSKO Región | Intervenčné centrum | Piedmont | Vercelli Novara Cuneo Turin Alessandria Biella | Veneto | Rovigo | Lombardy | Pavia Mantua Milan Lodi | Emilia-Romagna | Piacenza Parma Ferrara Bologna Ravenna Reggio Emilia | Sardinia | Oristano Cagliari | 5. PORTUGALSKO Región | Intervenčné centrum | Beira Litoral | Granaj do Ulmeiro Soure Lourinhã | Ribatejo | Coruche Mora Avis Ponte de Sor Azambuja | Alentejo | Grãndola Pegões Ferreira do Alentejo | --------------------------------------------------
Úradný vestník L 100 , 20/04/2000 S. 0005 - 0006



Nariadenie Rady (ES) č. 813/2000 zo 17. apríla 2000, ktorým sa mení a dopĺňa príloha nariadenia Komisie (ES) č. 1107/96 o zápise zemepisných názvov a označení pôvodu na základe postupu ustanoveného v článku 17 nariadenia (EHS) č. 2081/92 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných názvov a označení pôvodu poľnohospodárskych výrobkov a potravín [1] a najmä na jeho článok 17 (2), keďže: (1) bola predložená žiadosť o doplňujúce údaje k niektorým názvom, ktoré členské štáty oznámili podľa článku 17 nariadenia (EHS) č. 2081/92, aby sa zabezpečil ich súlad s článkami 2 a 4 uvedeného nariadenia; tieto doplňujúce údaje ukazujú, že názvy skutočne zodpovedajú uvedeným článkom; preto by sa mali zapísať a doplniť do prílohy nariadenia Komisie (ES) č. 1107/96 [2]; (2) výbor ustanovený v článku 15 nariadenia (EHS) č. 2081/92 neposkytol súhlasné stanovisko, PRIJALA TOTO NARIADENIE: Článok 1 Názvy v prílohe tohto nariadenia sa týmto dopĺňajú do prílohy nariadenia Komisie (ES) č. 1107/96. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 17. apríla 2000 Za Radu predseda L. Capoulas Santos [1] Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 1068/97 (Ú. v. ES L 156, 13.6.1997, s. 10). [2] Ú. v. ES L 148, 21.6.1996, s. 1. Nariadenie naposledy zmenené a doplnené nariadením (ES) č. 1070/1999 (Ú. v. ES L 130, 26.5.1999, s. 18). -------------------------------------------------- PRÍLOHA "INÉ VÝROBKY UVEDENÉ V PRÍLOHE I ZMLUVY Octy (iné ako vínné octy) TALIANSKO - Aceto balsamico tradizionale di Modena (CHOP) - Aceto balsamico tradizionale di Reggio Emilia (CHOP)" --------------------------------------------------
Úradný vestník L 154 , 27/06/2000 S. 0005 - 0006



Nariadenie Komisie (ES) č. 1338/2000 z 26. júna 2000, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 6 ods. 3 a 4, keďže: (1) Podľa článku 5 nariadenia (EHS) č. 2081/92 zaslalo Francúzsko Komisii prihlášku na zápis názvu ako zemepisného označenia. (2) V súlade s článkom 6 ods. 1 tohto nariadenia sa ukázalo, že prihláška spĺňa všetky požiadavky nariadenia, a najmä fakt, že obsahuje všetky potrebné informácie stanovené v jeho článku 4. (3) Po uverejnení názvu uvedeného v prílohe k tomuto nariadeniu v Úradnom vestníku Európskych spoločenstiev [3] neboli Komisii doručené žiadne námietky v zmysle článku 7 tohto nariadenia týkajúce sa názvu uvedeného v prílohe k tomuto nariadeniu. (4) Predmetný názov by mal byť z tohto dôvodu zapísaný do Registra chránených označení pôvodu a chránených zemepisných označení, a teda byť chránený ako chránené zemepisné označenie v celom spoločenstve. (5) Prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1187/2000 [5], PRIJALA TOTO NARIADENIE: Článok 1 Názov uvedený v prílohe sa týmto dopĺňa do prílohy k nariadeniu Komisie (ES) č. 2400/96 a zapisuje do Registra chránených označení pôvodu a chránených zemepisných označení ako chránené zemepisné označenie (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 2000 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 274, 28.9.1999, s. 5. [4] Ú. v. ES L 327, 18.12.1996, s. 11. [5] Ú. v. ES L 133, 6.6.2000, s. 19. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE O ZALOŽENÍ ES, URČENÉ NA ĽUDSKÚ SPOTREBU Mäso a vnútornosti, mäsové výrobky: FRANCÚZSKO: Canard à foie gras du Sud-Ouest (Chalosse, Gascogne, Gers, Landes, Périgord, Quercy) (CHZO) --------------------------------------------------
Úradný vestník L 155 , 28/06/2000 S. 0038 - 0039



Nariadenie Komisie (ES) č. 1357/2000 z 27. júna 2000, ktorým sa mení a dopĺňa nariadenie (ES) č. 1251/96, ktoré zavádza colné kvóty a zabezpečuje ich správu v sektore hydinového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o uplatňovaní koncesií stanovených v zozname CXL zostavenom hneď po závere rokovaní GATT XXIV.6 [1], a najmä na jeho článok 1, keďže: (1) v rámci Svetovej obchodnej organizácie sa spoločenstvo zaviazalo zaviesť colné kvóty na niektoré výrobky v sektore hydinového mäsa; keďže by sa ako výsledok mali zaviesť podrobné pravidlá uplatňovania týchto kvót od 1. júla 2000; (2) nariadenie Komisie (ES) č. 1251/96 [2], naposledy zmenené a doplnené nariadením (ES) č. 1327/1999 [3], stanovuje správu týchto kvót na obdobie od 1. júla 1999 do 30. júna 2000; keďže by sa malo prijať opatrenie na ich správu od 1. júla 2000; (3) keďže opatrenia stanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (ES) č. 1251/96 sa mení a dopĺňa takto: 1. Článok 1 sa nahrádza takto: "Článok 1 Dovozné colné kvóty uvedené v prílohe I sa zavádzajú každoročne pre skupiny výrobkov a na základe podmienok tam uvedených." 2. Príloha I sa nahrádza prílohou k tomuto nariadeniu. Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Bude sa uplatňovať od 1. júla 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. júna 2000 Za Komisiu Franz Fischler člen Komisie [1] Ú. v. ES L 146, 20.6.1996, s. 1. [2] Ú. v. ES L 161, 29.6.1996, s. 136. [3] Ú. v. ES L 157, 24.6.1999, s. 37. -------------------------------------------------- PRÍLOHA " PRÍLOHA I Skupina č. | Číselné znaky KN | | Platné clo (EUR/tona) | Colné kvótyod 1.7.2000 | P1 | 02071110 | 131 | 6200 | 02071130 | 149 | 02071190 | 162 | 02071210 | 149 | 02071290 | 162 | P2 | 02071310 | 512 | 4000 | 02071320 | 179 | 02071330 | 134 | 02071340 | 93 | 02071350 | 301 | 02071360 | 231 | 02071370 | 504 | 02071420 | 179 | 02071430 | 134 | 02071440 | 93 | 02071460 | 231 | P3 | 02071410 | 795 | 700 | P4 | 02072410 | 170 | 1000 | 02072490 | 186 | 02072510 | 170 | 02072590 | 186 | 02072610 | 425 | 02072620 | 205 | 02072630 | 134 | 02072640 | 93 | 02072650 | 339 | 02072660 | 127 | 02072670 | 230 | 02072680 | 415 | 02072730 | 134 | 02072740 | 93 | 02072750 | 339 | 02072760 | 127 | 02072770 | 230 | " --------------------------------------------------
Úradný vestník L 156 , 29/06/2000 S. 0030 - 0030



Nariadenie Komisie (ES) č. 1377/2000 z 28. júna 2000, ktorým sa mení a dopĺňa nariadenie (ES) č. 1432/94 stanovujúce podrobné pravidlá uplatňovania dovozných režimov v sektore bravčového mäsa, ustanovených nariadením Rady (ES) č. 774/94, ktoré otvára a ustanovuje uplatňovanie niektorých colných kvót spoločenstva na bravčové mäso a niektoré ďalšie poľnohospodárske výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 774/94 z 29. marca 1994, ktorým sa otvára a ustanovuje uplatňovanie niektorých colných kvót spoločenstva na vysokokvalitné hovädzie mäso, ako aj na bravčové mäso, hydinové mäso, pšenicu a strukovinoobilnú miešanku a otruby, hrubú otrubovú múku a ostatné zvyšky [1], zmenené a doplnené nariadením Komisie (ES) č. 2198/95 [2], najmä na jeho článok 7, so zreteľom na nariadenie Rady (ES) č. 2759/75 [3] z 29. októbra 1975 o spoločnom organizovaní trhu s bravčovým mäsom, naposledy zmenené a doplnené Aktom o pristúpení Rakúska, Fínska a Švédska a nariadením (ES) č. 3290/94 [4], najmä na jeho článok 22, keďže: (1) nariadenie Komisie (ES) č. 1432/94 [5], naposledy zmenené a doplnené nariadením (ES) č. 2068/96 [6], stanovuje podrobné pravidlá uplatňovania dovozných režimov v sektore bravčového mäsa ustanovených v nariadení (ES) č. 774/94; (2) využívanie dovozných kvót na bravčové mäso bolo v posledných rokoch vo všeobecnosti nízke a pomerne vysoká zábezpeka k dovozným povoleniam môže byť jedným z demotivujúch faktorov v obchode. V záujme zjednodušenia obchodu s bravčovým mäsom a zosúladenia úrovní zábezpek na dovozné povolenia v rámci sektorov mäsa je nevyhnutné prehodnotiť úroveň zábezpeky ustanovenej v nariadení (ES) č. 1432/94; (3) opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Týmto sa článok 6 nariadenia (ES) č. 1432/94 nahrádza takto: "Článok 6 K žiadosti o dovozné povolenie na všetky výrobky uvedené v článku 1 sa vyžaduje zloženie zábezpeky vo výške 20 eur na 100 kilogramov." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. júla 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. júna 2000 Za Komisiu Franz Fischler člen Komisie [1] Ú. v. ES L 91, 8.4.1994, s. 1. [2] Ú. v. ES L 221, 19.9.1995, s. 3. [3] Ú. v. ES L 282, 1.11.1975, s. 1. [4] Ú. v. ES L 349, 31.12.1994, s. 105. [5] Ú. v. ES L 156, 23.6.1994, s. 14. [6] Ú. v. ES L 277, 30.10.1996, s. 12. --------------------------------------------------
Úradný vestník L 163 , 04/07/2000 S. 0028 - 0029



Nariadenie Komisie (ES) č. 1454/2000 z 3. júla 2000, ktorým sa mení a dopĺňa nariadenie (ES) č. 2316/1999 týkajúce sa regionálnych základných plôch podľa systému podpory pre pestovateľov niektorých poľnohospodárskych plodín zavedený nariadením Rady (ES) č. 1251/1999 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1251/1999 zo 17. mája 1999, ktorým sa ustanovuje systém podpory pre pestovateľov niektorých poľnohospodárskych plodín [1], v znení nariadenia (ES) č. 2704/1999 [2], a najmä jeho článok 9, keďže: (1) Nariadenie Komisie (ES) č. 2316/1999 [3] stanovuje regionálne základné plochy použiteľné podľa systému podpory pre pestovateľov niektorých poľnohospodárskych plodín. (2) Podľa nariadenia Rady (ES) č. 1017/94 z 26. apríla 1994 o premene pôdy v súčasnosti vysiatej poľnohospodárskymi plodinami na extenzívny chov dobytka v Portugalsku [4], v znení nariadenia (ES) č. 1461/95 [5], boli podané žiadosti o premenu pôdy o výmere 6884 hektárov. Z tohoto dôvodu by sa mala zmeniť základná plocha. (3) Po predložení žiadosti z Holandska by sa mali stanoviť nové základné plochy v súlade s plánom regionalizácie tohto členského štátu, avšak úpravou celkovej základnej plochy. (4) Nariadenie (ES) č. 2316/1999 sa musí z tohto dôvodu zmeniť a doplniť. (5) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Základné plochy uvedené v kolónkach "Portugalsko" a "Holandsko" v prílohe VI k nariadeniu (ES) č. 2316/1999 sa nahrádzajú základnými plochami uvedenými v prílohe k tomuto nariadeniu. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. júla 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 1. [2] Ú. v. ES L 327, 21.12.1999, s. 12. [3] Ú. v. ES L 280, 30.10.1999, s. 43. [4] Ú. v. ES L 112, 3.5.1994, s. 2. [5] Ú. v. ES L 144, 28.6.1995, s. 4. -------------------------------------------------- PRÍLOHA (v tisícoch ha) | Región | Všetky obilniny | Z toho kukurica | HOLANDSKO Regio I | 226,5 | 44,4 | Regio II | 210,0 | 163,9 | PORTUGALSKO Açores | 9,7 | | Madeira —Regadío | 0,31 | 0,29 | —ostatné | 0,30 | | Kontinentálne —Regadío | 293,4 | 221,4 | —ostatné | 711,1 | | --------------------------------------------------